চলন্ত সিঁড়ি
চলন্ত সিঁড়ি বা চলমান সিঁড়ি কিংবা এস্কেলেটর (ইংরেজি: Escalator) হলো একধরনের সিঁড়ি, এটি যেকোনো ভবন বা স্থাপনার বিভিন্ন তলা মধ্যকার মানুষদের বহন করে নিয়ে যায়। চলন্ত সিঁড়ির ধাপগুলো রোলার শিকলের উপর বসিয়ে একটি বৈদ্যুতিক মোটর দিয়ে নির্দিষ্ট গতিপথে টেনে নেওয়া হয়। প্রয়োজন অনুসারে একই চলন্ত সিঁড়িকে ঊর্ধ্বমুখী বা নিম্নমুখী করা যায়। যেসব জায়গায় লিফট অনুপযুক্ত সেসব জায়গায় চলন্ত সিঁড়ি ব্যবহার করা হয়। অনেকসময় কোনো স্থাপনায় একসাথে লিফট ও চলন্ত সিঁড়ি ব্যবহার করা হয়ে থাকে।